Зелен сокак потопила Сава


Зелен сокак потопила Сава
Зелен сокак потопила Сава,
Мога дику заболела глава,
Препливаћу и Дунав и Саву, 
Узабраћу лековиту траву, 
Излечићу моме дики главу.

Зелен сокак потопила Сава
Зелен сокак потопила Сава,
Око школе нађикала трава,
Нека ђика, косиће је дика;
Дика коси, вода одкос носи,
За њим цвеће купи руковеће.

Извори  

Српске лирске народне песме‎
Бачванске песме